**WORLD COMMUNICATION CMPANY Kft. FA**

**6000 Kecskemét, Vágó u. 2-4. (jelenlegi cím)**

**Vagyonismertető az 1/2015. számú pályázat keretében értékesítendő követelésekhez (EÉR)**

A Kecskeméti Törvényszék a **21.Fpk.03-13-000194/4.** számú, 2013. június 10-i keltű végzésében elrendelte a **WORLD COMMUNICATION COMPANY SZOLGÁLTATÓ ÉS KERESKEDELMI Korlátolt Felelősségű Társaság** (székhelye: 6000 Kecskemét, Kisfaludy u 10., adószáma: 13879620-2-03, cégjegyzékszám: 03-09-114273) gazdálkodó szervezet felszámolását. A felszámolás megindításának közzétételéről szóló **21.Fpk.03-13-000197/9.** számú végzés a Cégközlöny 2013. szeptember 12-i internetes oldalán jelent meg. **A felszámolás kezdő napja: 2013. szeptember 12.**

Felszámolóként a Törvényszék a Vadász & Partners Kft-t jelölte ki. A felszámoló biztosi teendőket **Vadász Endre** felszámoló biztos látja el. (vadasz.endre@vadaszpartners.hu, vadaszpartners@chello.hu, vadaszpartners @gmail.com )

**Bankszámla száma: a pályázati biztosíték és a vételár a Vadász & Partners Kft. felszámoló K & H Bank Zrt. által vezetett 10402166-21611258 számú számlája javára fizetendő. A közleményben kérjük feltüntetni: WCC Kft. FA 1/2015. pályázati biztosíték.**

**Adószám: 13879620-2-03, Cégjegyzékszám: Cg. 03-09-114273**

**A pályázat tartalma:**

A felszámoló az **1/2015. számú pályázati felhívás** keretében két kifejezetten kétes követelést (követelés 1 és követelés2) kíván értékesíteni, melyekkel összefüggésben mind az Adós, mind annak felszámolója mindennemű szavatosságát, kezesi felelősségét kizárja.

**Ajánlatot a követelés1-re, a követelés2-re és a két követelésre együttesen lehet tenni.**

**A követelés1 névértéke 975.000,-Ft, értékesítési irányára 500.000,-Ft.**

**A követelés2 névértéke 26.300.000,-Ft, értékesítési irányára 7.000.000,-Ft.**

**Követelés1 ismertetője**

Az értékesítésre felkínált követelés **tőkeösszege 975.000,- Ft, amelyhez hozzáadódik a tőkekövetelés utáni késedelmi kamatkövetelés.** A követelés elszámolási kötelezettség elmulasztásából adódóan áll fenn természetes személy kötelezettel szemben, melyet a kötelezett vitat. A követelés érvényesítése érdekében fizetési felszólítás kiküldésére került sor, az Eladó azonban a követelés behajtása érdekében fizetési meghagyásos eljárást nem kezdeményezett.

A követelésre vonatkozó dokumentumok előre egyeztetett helyszínen és időpontban megtekinthetők (tel.: (1)236-40-50, Vadász Endre felszámolóbiztos). Az iratanyag megtekintésének feltétele titoktartási nyilatkozat aláírása.

**Követelés2 ismertetője**

Az értékesítésre felkínált követelés **tőkeösszege 26.300.000,- Ft, amelyhez hozzáadódik a tőkekövetelés utáni ügyleti, valamint késedelmi kamatkövetelés.** A követelés kölcsön címén áll fenn külföldi székhelyű gazdasági társaság kötelezettel szemben. A követelés érvényesítése érdekében fizetési felszólítás kiküldésére került sor, az Eladó azonban a követelés behajtása érdekében peres eljárást nem kezdeményezett.

A követelésre vonatkozó dokumentumok előre egyeztetett helyszínen és időpontban megtekinthetők (tel.: (1)236-40-50, Vadász Endre felszámolóbiztos). Az iratanyag megtekintésének feltétele titoktartási nyilatkozat aláírása.

**A titoktartási nyilatkozat a felszámolónál található, ott írható alá, s a dokumentáció azonnal megtekinthető. A nyilatkozat aláírása nélkül a dokumentációba a felszámoló nem biztosít betekintést.**

Budapest, 2015. március 23.

**Vadász & Partners Kft. felszámoló**

**WCC Kft. FA képviseletében**